Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 82/15/8802	Košice I, 5.5.2015
EEČ : 2-63-124-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde neplnil pravidelne a v stanovenej výške vyživovaciu povinnosť voči mal. XXXXX, nar. XXXXX, hoci mu bola rozsudkom Okresného súdu XXXXX XXXXX pod č. XXXXX zo dňa 10.04.2002, právoplatného dňa 19.09.2002 a následne upraveného rozsudkom Okresného súdu XXXXX pod sp. zn. XXXXX zo dňa 08.06.2010, právoplatného dňa 10.08.2010, určená vyživovacia povinnosť prispievať na výživu na neplnoleté a nezaopatrené dieťa mesačne vždy do 15-teho dňa toho ktorého mesiaca vopred sumou vo výške 30% životného minima počnúc dňom právoplatnosti rozsudku do budúcna vopred k rukám matky XXXXX, čím takto matke dlhuje na výživnom od 01.06.2010 do súčasnosti sumu vo výške 253,74 EUR

lebo zanikla trestnosť činu

Odôvodnenie:
Uznesením vyšetrovateľa  OR PZ XXXXX, OKP, sp. zn. ČVS: ORP-XXXXX-VYS-XXXXX-2015 z 03.02.2015 bolo začaté trestné stíhanie pre prečin zanedbania povinnej výživy podľa § 207 ods. 1, ods. 3 písm. b) Trestného zákona a dňa 12.03.2015  vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona  na tom skutkovom základe, že 

- v Košiciach a inde neplnil pravidelne a v stanovenej výške vyživovaciu povinnosť voči mal. XXXXX., nar. XXXXX, trvale bytom u matky, hoci mu bola rozsudkom Okresného súdu XXXXX XXXXX pod č. XXXXX zo dňa 10.04.2002, ppl. zo dňa 19.09.2002 a následne upravený rozsudkom Okresného súdu XXXXX XXXXX pod sp. zn. XXXXX zo dňa 08.06.2010, ppl. zo dňa 10.08.2010 určená vyživovacia povinnosť prispievať na výživu na neplnoleté a nezaopatrené dieťa mesačne vždy do 15-teho dňa toho ktorého mesiaca vopred sumou vo výške 30% životného minima počnúc dňom právoplatnosti rozsudku do budúcna vopred k rukám matky XXXXX, nar. XXXXX, trvale bytom XXXXX, XXXXX čím takto matke dlhuje na výživnom od 01.06.2010 do súčasnosti najmenej sumu vo výške 253,74,-€.
	
Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na zastavenie trestného stíhania.

Preskúmaním spisu som zistil, že návrh je dôvodný.

Dňa 29.04.2015 bola vypočutá poškodená XXXXX, ktorá uviedla, že obvinený XXXXX jej poštovou poukážkou z 27.04.2015 uhradil celé dlžné výživné vo výške 254 EUR, zároveň dostala mesačné výživné po 27,13 EUR za mesiace marec a apríl 2015, takže už obvinený nemá žiadny dlh na výživnom. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľuboš Kmec
prokurátor